user
BENGITHI LIZOKUNA – NG Sibiya
Fundisisa lesi siqeshana senoveli bese uphendula imibuzo elandelayo.

Kabuzange buvume ukufika ubuthongo kuXolani. Wayethi uzama ukucimeza kuvele
kugqame isithombe sikaMahlengi nje engqondweni yakhe. Wayeze azethuke esequma
manje, ngenhliziyo ebalisa ngokuthi uyaqala ukusanganiswa ngumuntu kanje.
'Kawulele ngani, ucabangani kangaka?' kubuza umkakhe ngokunganaki nje.
'Eyi, yindaba yomsebenzi, ingqondo kayikutholi ukuphumula,' enkwankwaza
ezinxaphisa ubala.
'Uthi kusewumsebenzi wodwa nje lona okuqwashisile?' ebuza sakubhuqa.
'Uchaza ukuthini?' ebuza ngolakana oluxube ukwethuka.
'Hhayi, bengizibuzela nje mntanomuntu,' kuphendula umkakhe, edonsa umoya,
ephenduka emfulathela.
Wakuziba ukukhononda okwakuzwakala ekuphawuleni komkakhe. Wazama ukulala.
Nakho-ke esezithela kuMahlengi. Bahlangana olwandle seliyozilahla kunina, kuheleza
umoya opholile, amagagasi alokhu eduma laphaya ezansi sengathi abashayela
ihlombe njengoba bebingelelana bevule izingalo bebambana.
'Mahlengi, Mahlengi …' kubingelela uXolani ngenjabulo embamba ngesandla
uMahlengi emdonsa ngengalo, bexhakana, becothoza kancane ezihlabathini
zolwandle ezithofozelayo, bephenduka begqolozelana ngamehlo alanguka uthando.
'Mahlengi, Mahle …' Embambisisa, enamathela esifubeni sakhe esincanyana,
esithaphuka amakha awunqambothi, esihlotshiswe ngamabele amancanyana,
esifudumele, okulenga kuso umgexo obenyezeliswa yimisebe yelanga seliyoshona.
'Ngivelelwa yini? Ngubani lo Mahlengi olokhu ubalisa ngaye?' kubhoka umkakhe
ngolaka egubhuka ezingutsheni, ekhanyisa ilambu likagesi elilapha eceleni kombhede
wabo omkhulukazi.
'Bengiphupha,' kuchaza uXolani kuduma ikhanda, esho elenwaya nalo ikhanda,
ecikica amehlo, emshalazela umkakhe oseqhaqhazela ngenxa yokucasuka.
'Kangiphiki ukuthi ubuphupha. Engikubuzayo ngukuthi ngubani lo Mahlengi
omphuphayo?' embuza emgqolozele emehlweni. Ishalaze indoda.
'Kangimazi. Uyawazi nje nawe amawongowongo amaphupho ukuthi …' eneka izandla,
etshekisa ikhanda sengathi ucela ukuba umkakhe avumelane naye ekuthini
amaphupho kuyenzeka umuntu amphuphise amawongowongo nje angaqondakali.
'Hhayi njalo Xolani. Ngiyakukhuza njalo …' emhlaba ngeso elibi qede enikina
ikhanda.
'Khululeka s'thandwa. Yiphupho nje elibi. Ngiyabona kufanele ngikhiphe inyongo.'
'Kakukho nyongo okufanele uyikhiphe. Kufanele ukhiphe lo Mahlengi engqondweni
yakho nje kwaphela.'
'Okunye-ke, ngifuna ukulala manje,' isho ifulathela futhi intokazi, yelula ingalo icisha
ugesi, imshiya ebakaza emnyameni uXolani, esalokhu elinikine njalo ikhanda
elisalokhu lidume lokho nje.
Yake yandwaza eside isikhathi ezingutsheni insizwa, ikhanda liduma.
'Mahlengi, ungenzani kodwa bakithi?' kubalisa uXolani ngenhliziyo edonsa umoya
ezama ukulala, engasazi noma usafisa yini ukuphinde ambone kwelamaphupho
uMahlengi.
Wayebalisa kanjena nje uXolani noMahlengi naye wayengalele ethatha ebeka
ebukeza konke obekwenzeka ngenkathi behleli kamnandi noXolani, bexoxa,
beqhumisa amahlaya sengathi sekuyiminyaka bazana, ungaphika ukuthi kakukapheli
nosuku olulodwa lolu bazene.
1. Chaza ukubikezela okutholakala emazwini kaNontobeko athi:
'Uyangethembisa ukuthi ngeke ungilwise uma ngehluleka endleleni' awasho
kuNkululeko ngenkathi enquma ukuthandana naye.'


assistant
1. Wawuzoba muhle ngoba uXolani wayengeke aqhubeke nokuthandana
noMahlengi. Wayezokhulisa ibhizinisi lakwaMpanza mhlawumbe bagcine
sebenothile. Wayengeke ashaywe nguNdumiso emshayela uMahlengi,
wayengeke axabane noLungile futhi wayengeke ashelwe yindlu agcine
eseshonelwe yizingane zakhe.